ŠILUTĖS RAJONO SAVIVALDYBĖS ADMINISTRACIJOS
ŠVIETIMO, SPORTO IR KULTŪROS SKYRIUS KULTŪROS POSKYRIS

AIŠKINAMASIS RAŠTAS
DĖL TARYBOS SPRENDIMO „DĖL  ŠILUTĖS RAJONO SAVIVALDYBĖS MĖGĖJŲ MENO KOLEKTYVŲ PROGRAMŲ KONKURSO ORGANIZAVIMO IR FINANSAVIMO SAVIVALDYBĖS LĖŠOMIS TVARKOS APRAŠO PATVIRTINIMO“ PROJEKTO

2023 m. gruodžio 6 d.
Šilutė
	1. Parengto projekto tikslai ir uždaviniai.
1.1. Patvirtinti Šilutės rajono savivaldybės mėgėjų meno kolektyvų programų konkurso organizavimo ir finansavimo savivaldybės lėšomis tvarkos aprašą.
1.2. Pripažinti netekusiu galios 2022 m. lapkričio 24 d. sprendimą Nr. T1-1152 „Dėl Šilutės rajono savivaldybės mėgėjų meno kolektyvų programų konkurso organizavimo ir dalinio finansavimo savivaldybės lėšomis tvarkos aprašo patvirtinimo“.

	2. Kaip šiuo metu yra sureguliuoti projekte aptarti klausimai.

	[bookmark: organizacija][bookmark: antraste][bookmark: dok_tipas]Sprendimo projektas parengtas vadovaujantis Vietos savivaldos įstatymo 6 straipsnio 13 punktu, 15 straipsnio 4 dalimi ir  Lietuvos Respublikos dainų švenčių įstatymo 11 straipsnio 1 dalies 2 punktu.
Parengtas Šilutės rajono savivaldybės mėgėjų meno kolektyvų programų konkurso organizavimo ir finansavimo Savivaldybės lėšomis tvarkos aprašas atsižvelgiant į Šilutės rajono savivaldybės mėgėjų meno kolektyvų vertinimo komisijos narių praėjusių metų pastabas, vadovų siūlymus, bendruomenių poreikius, įvertinus mėgėjų meno kolektyvų situaciją, veiklas ir galimybes organizuoti veiklą. Sprendimo tikslas: skatinti mėgėjų meno kolektyvus siekti aukštų vertinimo rezultatų mėgėjų meno srityje, ruoštis dalyvauti Dainų šventėje (kuri vyks 2024 m.), regioniniuose, respublikiniuose konkursuose, reprezentuoti išskirtines Šilutės rajono savivaldybės kultūrines tradicijas ar tenkinti sociokultūrinius (saviraiškos, užimtumo, atskirties mažinimo).
Tvarkos aprašas parengtas su priedais. Pareiškėjai ir mėgėjų meno kolektyvai turės galimybę susipažinti ir su vertinimo kriterijais.

	3. Kokių pozityvių rezultatų laukiama.

	Šiuo tvarkos aprašu bus sudarytos sąlygos visuomenei dalyvauti kultūriniame gyvenime, mėgėjų meno kolektyvų programų turiniu puoselėti nematerialųjį krašto paveldą, kolektyvams organizuoti veiklas.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Nėra.

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	 Antikorupcinis vertinimas reikalingas.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Savivaldybės biudžeto lėšos.

	8. Projekto autorius ar autorių grupė.

	Projektą parengė Švietimo, sporto ir kultūros skyriaus Kultūros poskyrio vyriausioji specialistė Kristina Kožemiakinienė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Šilutės rajono savivaldybės mėgėjų meno kolektyvų programų konkurso organizavimo ir finansavimo Savivaldybės lėšomis tvarkos aprašas.

	10. Kiti,  autorių nuomone,  reikalingi pagrindimai ir paaiškinimai.

	Nėra.



Vyriausioji specialistė                                                                                   Kristina Kožemiakinienė




